Source: http://www.vasarhely24.com/vasarhely/egy-ev-borton-ket-es-fel-evre-felfuggesztve
Timestamp: 2017-07-29 12:01:35
Document Index: 35651681

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Egy év börtön két és fél évre felfüggesztve - Vásárhely24
Közzétéve: 2015. november 23. hétfő 10:26
SZ.I., a székkutasi TSZ elnökének sikkasztási ügyében hozott a vásárhelyi bíróság nem jogerős ítéletet.
Évek óta folyó sikkasztási ügynek tettek – majdnem – pontot a végére a Hódmezővásárhelyi Járásbíróságon pénteken.
A Hódmezővásárhelyi Járásbíróság pénteken nem jogerősen bűnösnek mondta ki Sz. I. vádlottat – a székkutasi Új Élet MGTSZ elnökét – 736 esetben üzletszerűen, kisebb értékre elkövetett sikkasztás bűntettében és 343 esetben üzletszerűen, szabálysértési értékre elkövetett sikkasztás vétségében.
A vádlottat halmazati büntetésül 1 év , de végrehajtásában 2 év 6 hónapra felfüggesztett börtön fokozatú szabadságvesztésre ítélték. A bíróság a magánfélként perelő sértettek polgári jogi igényét elutasította, míg a kamatkövetelést egyéb törvényes útra utasította. Igényeiket nyilván polgári peren érvényesíthetik…
Sz. I. a székkutasi mezőgazdasági szövetkezet igazgatósági elnöke volt 2007. március 30. és 2007. december 31. napja között. A vádlott a szövetkezet számlájára érkezett, azonban a részarány-tulajdonosoknak járó, nagyjából 103 millió forinttal 2007. március 30. napját követően sajátjaként rendelkezett úgy, hogy azt különböző pénzügyi műveletekben &#8211; így többek között hiteltörlesztésre, közmű- és járuléktartozás kiegyenlítésre &#8211; használta fel, 1079 sértett számára különböző összegű kárt okozott.
A bűncselekménnyel okozott kár hozzávetőlegesen 80 millió forint erejéig megtérült, ugyanis a szövetkezet kártalanította a részarány-tulajdonosokat, ezért a bíróság az általuk előterjesztett polgári jogi igényt elutasította.
A bíróság ítéletét az ügyész tudomásul vette, míg a vádlott és védője 3 nap gondolkodási időt tartott fent az esetleges fellebbezés bejelentésére, így az nem emelkedett jogerőre.
Az ügyben korábban hűtlen kezelés gyanúja is felmerült több résztvevővel kapcsolatban, ám azt az eljárást a bíróság megszüntette idén áprilisban. Erről ITT írtunk.
fotó: a székkutasi tsz új gépparkja a 70-es években – ez az ügy ennél a képnél kicsit fiatalabb…
Címkék: bíróság | Bűnügyek | sikkasztás | sz i | székkutas | tsz	Kapcsolódó cikkek
Rengetegen lesték az eget az éjjel
Vásárhelyi filmes kalandjai a nyugati parton
Az utolsó pillanatban mentették meg az öngyilkost
Berecz András elbűvölte Vásárhelyt
Hektószám lopták a gázolajat
Egész nap dolgoznak a kármentesítésen a városban – a futópályára is hatalmas fa dőlt!
Olyan parkoló szűnt meg, ami nem volt az
Annyira nincs munkaerő, hogy vidéki cégek tömegesen toboroznak Vásárhelyen